לאחרונה חולקה מדינת אנדרה פרדש, השוכנת בדרום הודו, לשתי מדינות חדשות "טלנגנה" ואנדרה פרדש". בכל חלוקה של מדינה לשתי מדינות חדשות, תמיד תקבל מדינה אחת יותר נכסים מהשניה. ראו לדוגמה את צ'כוסלובקיה שחולקה לצ'כיה וסלובקיה.
על מנת לאזן את אי הצדק שנוצר, עוזר הממשל המרכזי למדינה ה"ענייה" ביצירת השירותים המערכות הציבוריות והתעשיות החסרות. במסגרת זו, הסוכנות המרכזית של הודו לאנרגיית השמש בשיתוף עם ממשלתה החדשה של טלנגנה מקימים פארק אנרגיה סולרית על שטח של 2000 דונם ומזמינים יזמים פרטיים להקים חוות ייצור אנרגיה סולרית בתוך הפארק. ההתחברות לרשת החשמל המקומית/ארצית תעשה ע"י ובאחריות מנהלת הפארק, מה שנקרא PLUG & PLAY .
היקף ייצור החשמל המתוכנן 1000 מגה וואט. צריכת החשמל של טלנגנה עומדת היום על 8000 מגה וואט, כאשר הייצור המקומי מספק רק 6000 מגה וואט. מעבר לפרויקטים בתחום האנרגיה, טלנגנה אמורה לבנות מחדש את כל השירותים הציבוריים, להשקיע בתשתיות, בחקלאות, בתעשייה, ועוד.
הנספחות המסחרית של משרד הכלכלה בקונסוליה הישראלית בבנגלור אמונה על פיתוח קשרי הסחר עם מדינות דרום הודו.